คือแฟนมีอาการ"แน่นอก"หายใจลึกไม่ได้เอียงซ้ายขวามากไม่ได้เจ็บข้างขวาสุดลุกขึ้นเดินทรมานมากนอนตะแคงไม่ได้ อาการนี้เกิดจากอะไรได้บ้างคะ เขาเป็นตั้งแต่ช่วงเช้าของวันนี้แล้วยังไม่ดีขึ้นเลย ตอนนี้เขายังไม่ได้ทานยาอะไรไปค่ะไม่กล้าให้เขาทานยาสามัญประจำบ้านหรือยาอะไรไปเนื่องจากไม่แน่ใจในอาการที่เป็นและยังไม่ได้ไปตรวจไปพบแพทย์หรือได้ยาตามที่แพทย์สั่งให้โดยตรงเลยไม่กล้าทานยาที่มีเพราะกลัวจะอันตราย ว่าจะรอดูอาการ1-2วันถ้าไม่ดีขึ้นจะให้เขาไปพบแพทย์เลย แต่อยากทราบอาการที่เป็นนี้คร่าวๆก่อนว่าเกิดจากอะไรและเสี่ยงจะเป็นโรคอะไรไหมคะ (พอดีเขาสูบบุหรี่ด้วยค่ะนี่ดูๆแล้วแน่นอนว่ามันอาจจะเกี่ยวกับอาการที่เป็นได้) เขาสูบประมาณ2-3วันหมดซองค่ะ
สวัสดีค่ะ อาการแน่นหน้าอก นอนตะแคงแล้วเจ็บมากขึ้นนั้น อาจเกิดจากการมีกล้ามเนื้อหรือกระดูกอ่อนที่อกอักเสบ ซึ่งมักเจ็บสัมพันธ์กับท่าทาง มีจุดกดเจ็บหรือท่าที่ทำให้เจ็บชัดเจนได้ สาเหตุอื่นๆเช่น การมีกรดไหลย้อน เยื่อหุ้มปอดอักเสบ ปอดแตก กล้ามเนื้อหัวใจขาดเลือด เป็นต้นเนื่องจากมีสาเหตุที่เป็นอันตรายได้เช่นกัน ถ้ายังมีอาการแน่นอกเป็นต่อเนื่อง แน่นเหมือนมีของหนักๆมาทับ ร่วมกับมีใจสั่น หอบเหนื่อยร่วมด้วย ควรรีบไปพบแพทย์เพื่อตรวจเพิ่มเติมเบื้องต้นพักการทำงานหนัก ระวังการกระทบกระแทก งดสูบบุหรี่จะมีผลดีทั้งตอนนี้และในระยะยาว ร่วมกับสามารถกินยาแก้ปวดเพื่อบรรเทาอาการได้ก่อนเบื้องต้น